‘Madiba is nie siek nie’Nelson Mandela. Foto: GCIS Die aankondiging kom te midde van gerugte dat Mandela siek is. Die gerugte het glo begin nadat ENews tydens ŉ oorsig van die jaar se nuusgebeure gewys het hoe Mandela vroeër vanjaar na ŉ Johannesburgse hospitaal vervoer word. “Die presidensie het navrae van die media ontvang rakende Madiba se gesondheid,” het die presidensiële woordvoerder, Mac Maharaj, gesê. “Dit wil voorkom of ŉ nuusoorsig deur ŉ mediahuis gelei het tot gerugte van swak gesondheid.” Maharaj sê president Jacob Zuma het Madiba namens die regering en die hele Suid-Afrika ŉ gelukkige en suksesvolle 2012 toegewens.